Tot a punt per a la Festa de la Primavera d'Alaquàs
20/05/2010

# Tot a punt per a la Festa de la Primavera d'Alaquàs

*   20/05/2010
*   [Imprimir](#)
*   Compartir
*    https://www.alaquas.org/documento.asp?id\_do=12072

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12072%2F0&title=Ajuntament%20d%27Alaqu%C3%A0s.%20Premsa.Tot%20a%20punt%20per%20a%20la%20Festa%20de%20la%20Primavera%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12072/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12072/20052010festa_primavera_edicio_2009_Form_4.jpg)](https://www.alaquas.org/ficheros/documentos/2010/2/12072/20052010festa_primavera_edicio_2009_Form_10.jpg "<a href='https://www.alaquas.org/ficheros/documentos/2010/2/12072/20052010festa_primavera_edicio_2009_Form_10.jpg' target=_blank><i class='fa fa-external-link' aria-hidden='true'></i>.Tot a punt per a la Festa de la Primavera d'Alaquàs</a>")

Hi haurà activitats infantils per a xiquets i xiquetes i es celebrarà la Diada Solidàia i el Joc Solidari. L'Ajuntament d'Alaquàs presentarà la campanya mediambiental "Alaquàs sí" i donarà a conèixer la nova flota de vehicles de neteja viària i per a la recollida, tractament i reciclatge de residus urbans.

L'Ajuntament d'Alaquàs celebrarà el dissabte 22 de maig la XV Festa de la Primavera d'Alaquàs, la Diada Solidària i el Joc Solidari. A més, i com a novetat d'enguany, l'Ajuntament d'Alaquàs presentarà al llarg d'aquesta jornada festiva, la nova campanya mediambiental "Alaquàs sí" i la nova flota de vehicles de neteja viària i per a la recollida, tractament i reciclatge de residus urbans de SAV. La jornada es celebrarà de 10 a 14 hores al parc de la Sequieta d'Alaquàs.

"Alaquàs sí" és una nova campanya posada en marxa per l'Ajuntament d'Alaquàs per millorar els serveis municipals mediambientals. Amb aquesta iniciativa, s'han renovat els contenidors i la flota de vehicles de neteja viària, que han estat substituïts per vehicles a gas, més ecològics i silenciosos. La campanya ha permés també millorar el sistema i els serveis de recollida, tractament i reciclatge de residus urbans. Des que es va iniciar la recollida selectiva a Alaquàs, ara fa quasi una dècada, s'ha duplicat el volum de reciclatge de paper i cartró i s'ha multiplicat per sis el reciclatge de plàstics.

**FESTA DE LA PRIMAVERA**

La Festa de la Primavera és una de les activitats més tradicionals i amb més èxit d'Alaquàs donat l'alt índex de participació de la ciutadania. Milers de persones, entre associacions, entitats i veïns i veïnes participen i s'involucren cada any en aquesta jornada dividida en tres espais: infantil, jove i solidari, format per la Diada Solidària i el Joc Solidari. Al llarg del matí es donarà a conèixer a més l'acta del lliurament dels premis XXVII Concurs de Plàstica i Literartura Infantil El Teuladí 2010.

**Espai Solidari**

Les activitats s'iniciaran a les 10 hores del matí amb la benvinguda de tots els col·legis d'Alaquàs participants en el **Joc Solidari**, una de les activitats centrals dins dels projectes de cooperació internacional posats en marxa per l'Ajuntament d'Alaquàs i que està organitzat conjuntament amb la Comissió Solidària, que enguany celebra el 10é Aniversari. L'objectiu d'aquesta activitat és recaptar fons per a projectes que aniran destinats a països del tercer món i consisteix en ensenyar els xiquets i xiquetes, a través de proves i jocs, les diferències que hi ha als cinc continents. Els participants d'aquest Joc Solidari juguen per aconseguir diners que cada centre destina a un projecte seleccionat i respecte al qual s'ha treballat prèviament a les aules.

A les 10 hores del matí començarà també la tradicional **Diada** **Solidària**, amb una cursa pels carrers d'Alaquàs, seguida d'activitats solidàries i un dinar amb paelles. Els diners obtinguts en aquestes activitats aniran destinats al projecte de l'associació DE MI CASA A TU CASA-UN SOSTRE PER A HAITÍ.

**Espai Infantil i Jove**

Les activitats de l'espai infantil i jove tindran lloc a partir de les 11 del matí. Hi participaran nombroses associacions i entitats d'Alaquàs. En aquest espai s'oferiran tallers d'oci, atraccions, competicions esportives, regals i degustacions gastronòmiques.